stanford-oval/wikipedia huggingface dataset:
ภาษาคาซาร์

| ภาษาคาซาร์ |
| --- | --- |
ภูมิภาค: ทางใต้ของ รัสเซีย, ทางเหนือของเทือกเขาคอเคซัส, Pontic steppes และบางส่วนของเอเชียกลาง
สูญแล้ว: ประมาณ พ.ศ. 1543 - 1843
ตระกูลภาษา: เตอร์กิก  โอคุซภาษาคาซาร์
ระบบการเขียน: มีหลายแบบ เช่นอักษรออร์คอน อักษรฮีบรู และอื่นๆ
รหัสภาษา
ISO 639-3: zkz
ภาษาคาซาร์ เป็นภาษาที่พูดโดยเผ่าคาร์ซาร์ในเอเชียกลางในยุคกลาง อยู่ในภาษากลุ่มเตอร์กิก ใกล้เคียงกับภาษาฮั่น มีข้อโต้แย้งกันมากว่าภาษาคาซาร์ควรอยู่ในสาขาใดของภาษากลุ่มเตอร์กิกถ้าจะจัดให้อยู่ในกลุ่มนี้ บางคนเสนอว่าน่าจะจัดให้อยู่ในภาษากลุ่มอิหร่านหรือภาษากลุ่มคอเคเซียน อาจได้รับอิทธิพลจากภาษาเตอร์กิกโบราณและภาษาอุยกูร์
นักวิชาการอาหรับในยุคกลางจำแนกให้ภาษาคาซาร์คล้ายกับภาษาของชาวเติร์กเช่น ภาษาโอคุซ นอกจากนั้นภาษาคาซาร์และภาษากลุ่มโอคุซมีความใกล้เคียงกับภาษาอื่น เพราะภาษาบัลการ์อาจได้รับอิทธิพลจากภาษาเตอร์กิกโบราณและภาษาอุยกูร์ นักวิชาการปัจจุบันได้ตั้งสมมติฐานโอคุซโดยสันนิษฐานว่าภาษาคาซาร์มีจุดกำเนิดจากยุคของกอกเติร์ก ซึ่งเป็นไปได้ว่าภาษาเตอร์กิกโบราณแบบของกอกเติร์กมีการใช้เป็นภาษาทางการในช่วงต้นของประวัติภาษาคาซาร์แต่ไม่มีหลักฐานเหลืออยู่
จารึกอักษรออร์คอน ที่ใช้เขียนภาษาคาซาร์
ตัวอย่างของภาษาคาซาร์ที่เหลืออยู่ในปัจจุบันมีน้อยมาก ส่วนใหญ่เป็นชื่อที่ยังเหลืออยู่ในเอกสารทางประวัติศาสตร์ที่เหลืออยู่ในภาษาฮีบรู ภาษาคาซาร์ที่เหลืออยู่เป็นข้อความที่เขียนด้วยอักษรรูนส์แบบเตอร์กิก แต่ก็ยังพบภาษาคาซาร์ที่เขียนด้วยอักษรซีริลลิก อักษรกรีก อักษรฮีบรู อักษรละติน อักษรอาหรับหรืออักษรจอร์เจียในชุมชนที่ต่างกัน
ประธานพรรคคอมมิวนิสต์จีน

ผู้นำพรรคคอมมิวนิสต์จีนระหว่าง ค.ศ. 1943 ถึง 1982
| ประธานคณะกรรมาธิการกลางพรรคคอมมิวนิสต์จีน |
| --- | --- |
中国共产党中央委员会主席 (จีน)
ตราสัญลักษณ์ของพรรคคอมมิวนิสต์จีน (ค.ศ. 1942–1996)
ธงพรรคคอมมิวนิสต์จีน (ค.ศ. 1942–1996)
คณะกรรมาธิการกลางพรรคคอมมิวนิสต์จีน
การเรียกขาน: ท่านประธาน (主席) (ไม่เป็นทางการ) สหาย (同志) (ทางการ)
สมาชิกของ: คณะกรรมาธิการสามัญประจำกรมการเมือง
รายงานต่อ: คณะกรรมาธิการกลาง
ที่ว่าการ: จงหนานไห่ ปักกิ่ง ประเทศจีน
ผู้เสนอชื่อ: คณะกรรมาธิการกลาง
ผู้แต่งตั้ง: คณะกรรมาธิการกลาง
วาระ: 5 ปีต่ออายุได้
ตราสารจัดตั้ง: ธรรมนูญพรรค
ตำแหน่งก่อนหน้า: เลขาธิการใหญ่ (1921–1943)
สถาปนา: 20 มีนาคม 1943; 81 ปีก่อน (1943-03-20)
คนแรก: เหมา เจ๋อตง
คนสุดท้าย: หู เย่าปัง
ยกเลิก: 1 กันยายน 1982; 42 ปีก่อน (1982-09-01)
รอง: รองประธาน (1956–1982)
ประธานคณะกรรมาธิการกลางพรรคคอมมิวนิสต์จีน (จีน: 中国共产党中央委员会主席; พินอิน: Zhōngguó Gòngchǎndǎng Zhōngyāng Wěiyuánhuì Zhǔxí) คือผู้นำของพรรคคอมมิวนิสต์จีน ตำแหน่งดังกล่าวได้รับการสถาปนาขึ้นในการประชุมสภาแห่งชาติครั้งที่ 8 ใน ค.ศ. 1945 และถูกยกเลิกใน การประชุมสภาแห่งชาติครั้งที่ 12 ใน ค.ศ. 1982 โดยถูกแทนที่ด้วยตำแหน่งเลขาธิการใหญ่ ตำแหน่งที่มีชื่อว่าประธานคณะกรรมาธิการบริหารกลางและประธานคณะกรรมาธิการกลางเคยมีอยู่ในช่วง ค.ศ. 1922–1923 และ ค.ศ. 1928–1931 ตามลำดับ
ประวัติ > ภูมิหลัง

หลังการก่อตั้งพรรคคอมมิวนิสต์จีน เฉิน ตู๋ซิ่ว ผู้นำคนแรกของพรรค ดำรงตำแหน่งต่าง ๆ รวมถึงเลขาธิการสำนักงานกลาง ประธานคณะกรรมาธิการบริหารกลาง (จีน: 中央执行委员会委员长) และเลขาธิการใหญ่คณะกรรมาธิการกลาง ระหว่างวันที่ 11 ถึง 22 มกราคม ค.ศ. 1925 การประชุมสภาแห่งชาติครั้งที่ 4 ของพรรคคอมมิวนิสต์จีนได้ออกข้อมติ 11 ฉบับ รวมถึงการแก้ไขธรรมนูญของพรรคคอมมิวนิสต์จีน เพื่อสรุปประสบการณ์การปฏิวัติที่ได้รับในช่วงแนวร่วมครั้งแรก ประธานคณะกรรมาธิการบริหารกลางได้รับการแต่งตั้งใหม่เป็นเลขาธิการใหญ่ และเฉิน ตู๋ซิ่วได้รับเลือกตั้งเป็นเลขาธิการใหญ่ของคณะกรรมาธิการกลางและผู้อำนวยการกรมองค์การกลาง
ในเดือนมิถุนายน ค.ศ. 1935 ระหว่างการเดินทัพทางไกลของกองทัพแดง เกิดการถกเถียงเกี่ยวกับเส้นทางเดินทัพต่อไปของกองทัพ หลังกองทัพแดงแนวหน้าที่หนึ่ง [zh] และกองทัพแดงแนวหน้าที่สี่ [zh] มาบรรจบกันที่เมืองเหมากง เหมา เจ๋อตงสั่งการให้ส่วนหนึ่งของกองทัพแดงแนวหน้าที่หนึ่งมุ่งหน้าขึ้นเหนือไปยังฉ่านซี ขณะที่จาง กั๋วเทาสั่งการกองทัพแดงแนวหน้าที่สี่มุ่งหน้าลงใต้ไปยังเสฉวน วันที่ 5 ตุลาคม ค.ศ. 1935 จางก่อตั้ง "คณะกรรมาธิการกลางพรรคคอมมิวนิสต์จีน" ที่แยกออกมา (ในประวัติศาสตร์เรียกว่า "คณะกรรมาธิการกลางชุดที่สอง") ในจัวมู่เตียว อำเภอหมาเอ่อร์คัง มณฑลเสฉวน จางได้รับแต่งตั้งเป็น "ประธานคณะกรรมาธิการกลางพรรคคอมมิวนิสต์จีน" ถือเป็นการปรากฏขึ้นครั้งแรกของตำแหน่ง "ประธานคณะกรรมาธิการกลาง" ภายในพรรคคอมมิวนิสต์จีน อย่างไรก็ตาม ภายใต้อิทธิพลขององค์การคอมมิวนิสต์สากล (โคมินเทิร์น) และคณะกรรมาธิการกลางพรรคคอมมิวนิสต์จีน จางถูกบังคับให้ยุบคณะกรรมาธิการกลาง "ชุดที่สอง" ของเขา วันที่ 6 มิถุนายน ค.ศ. 1936 จางประกาศยุบ "คณะกรรมาธิการกลางชุดที่สอง" อย่างเป็นทางการและลาออกจากตำแหน่ง "ประธานพรรค" ตำแหน่งที่ไม่ได้รับการยอมรับอย่างเป็นทางการจากพรรคคอมมิวนิสต์จีน เหมา เจ๋อตงเป็นประธานคณะกรรมาธิการกลางคนแรกที่ได้รับการยอมรับจากพรรคคอมมิวนิสต์จีน"
ประวัติ > การสถาปนา

เพื่อป้องกันการแตกแยกเพิ่มเติมภายในพรรคคอมมิวนิสต์จีน กรมการเมืองได้ประชุมกันในวันที่ 20 มีนาคม ค.ศ. 1943 และมีมติให้สำนักเลขาธิการประกอบด้วย เหมา เจ๋อตง, หลิว เช่าฉี และเหริน ปี้ฉือ โดยเหมาดำรงตำแหน่งประธานทั้งกรมการเมืองและสำนักเลขาธิการ นอกเหนือจากการเป็นผู้นำโรงเรียนส่วนกลางพรรค (Central Party School) ด้วย ในฐานะผู้มาแทนที่เขา เหมาซึ่งเป็นผู้นำโดยพฤตินัยของพรรคมาตั้งแต่การเดินทัพทางไกลได้รับแต่งตั้งเป็น ประธานกรมการเมืองแห่งคณะกรรมาธิการกลางพรรคคอมมิวนิสต์จีน (จีน: 中国共产党中央政治局主席) การประชุมสภาแห่งชาติพรรคคอมมิวนิสต์จีนครั้งที่ 7 นำตำแหน่ง ประธานคณะกรรมาธิการกลาง เข้าสู่ธรรมนูญพรรค และใน ค.ศ. 1956 เลขาธิการใหญ่ได้รับมอบหมายให้บริหารงานสำนักเลขาธิการประจำวัน
ประธานได้รับการเลือกตั้งโดยคณะกรรมาธิการกลางในการประชุมเต็มคณะและมีอำนาจเต็มเหนือคณะกรรมาธิการกลาง กรมการเมือง และคณะกรรมาธิการสามัญประจำกรมการเมือง ธรรมนูญพรรค ค.ศ. 1956 กำหนดตำแหน่งรองประธานหลายคนขึ้น ตั้งแต่ ค.ศ. 1945 สมาชิกของสำนักเลขาธิการได้ปฏิบัติหน้าที่เสมือนรองประธานอยู่แล้ว หลิว เช่าฉีเป็นรองประธานที่มีตำแหน่งสูงสุดตั้งแต่ปี ค.ศ. 1956 ถึง 1966
ธรรมนูญพรรคคอมมิวนิสต์จีน ค.ศ. 1969 (รับรองโดยการประชุมสภาแห่งชาติครั้งที่ 9) กำหนดตำแหน่งรองประธานเพียงคนเดียว เพื่อมอบอำนาจมากขึ้นให้แก่หลิน เปียวในฐานะผู้สืบทอดตำแหน่งของเหมา รัฐธรรมนูญ ค.ศ. 1973 (รับรองโดยการประชุมสภาแห่งชาติครั้งที่ 10) นำระบบรองประธานหลายคนกลับมาใช้ใหม่ ใน ค.ศ. 1976 ฮฺว่า กั๋วเฟิงได้รับแต่งตั้งเป็นรองประธานคนแรกของคณะกรรมาธิการกลาง ตำแหน่งที่ก่อนหน้านี้หลิว เช่าฉีเคยดำรงโดยไม่เป็นทางการตั้งแต่ ค.ศ. 1956 ถึง 1966 โจว เอินไหลตั้งแต่ ค.ศ. 1973 ถึง 1975 และเติ้ง เสี่ยวผิงใน ค.ศ. 1975 ในฐานะ "รองประธานผู้รับผิดชอบงานประจำวันของคณะกรรมาธิการกลาง"
รัฐธรรมนูญ ค.ศ. 1975 เสริมสร้างอิทธิพลของพรรคที่มีต่อรัฐ สภากลาโหมประเทศแห่งชาติถูกยุบ มาตรา 15 กำหนดให้ประธานเป็นผู้บัญชาการทหารสูงสุดของกองทัพปลดปล่อยประชาชน ("ประธานคณะกรรมาธิการกลางพรรคคอมมิวนิสต์จีนเป็นผู้นำกองทัพทั้งหมดของประเทศ")"
ประวัติ > การยุบเลิก

ดูเพิ่ม: รุ่นของผู้นำจีน
แม้ฮฺว่า กั๋วเฟิงจะสืบทอดตำแหน่งประธานพรรคต่อจากเหมา แต่ภายใน ค.ศ. 1978 เขาก็เสียอำนาจให้กับรองประธานเติ้ง เสี่ยวผิง ผู้ซึ่งในขณะนั้นได้กลายเป็นผู้นำโดยพฤตินัยของจีน ในคริสต์ทศวรรษ 1980 ผู้นำพรรคคอมมิวนิสต์จีนปรารถนาจะป้องกันไม่ให้ผู้นำคนเดียวผงาดขึ้นมาอยู่เหนือพรรค เหมือนที่เหมาได้เคยทำ
วันที่ 1 กันยายน ค.ศ. 1982 พรรคคอมมิวนิสต์จีนจัดการประชุมใหญ่ครั้งที่ 12 ซึ่งในระหว่างการประชุมได้มีมติแก้ไขธรรมนูญของพรรคคอมมิวนิสต์จีนเพื่อยกเลิกตำแหน่งประธานคณะกรรมาธิการกลาง โดยคงไว้เพียงบทบาทของเลขาธิการใหญ่คณะกรรมาธิการกลาง และมีมติกำหนดว่าหน้าที่รับผิดชอบของเลขาธิการใหญ่จะรวมถึงการเรียกประชุมกรมการเมืองขคณะกรรมาธิการกลางและคณะกรรมาธิการสามัญประจำกรมการเมือง รวมถึงการเป็นประธานในการดำเนินงานของสำนักเลขาธิการคณะกรรมาธิการกลาง หู เย่าปัง ประธานพรรคคนสุดท้ายของพรรคได้ย้ายไปดำรงตำแหน่งเลขาธิการใหญ่
รายนามผู้ดำรงตำแหน่งประธานพรรคคอมมิวนิสต์จีน > ประธานคณะกรมการเมืองกลาง

| ภาพ | ชื่อ (เกิด–เสียชีวิต) | การดำรงตำแหน่ง> เริ่มวาระ | การดำรงตำแหน่ง> สิ้นสุดวาระ | การดำรงตำแหน่ง> ระยะเวลา | อ้างอิง |
| --- | --- | --- | --- | --- | --- |
|  | เหมา เจ๋อตง (1893–1976) | 20 มีนาคม 1943 | 19 มิถุนายน 1945 | 2 ปี 91 วัน |  |
รายนามผู้ดำรงตำแหน่งประธานพรรคคอมมิวนิสต์จีน > ประธานคณะกรรมาธิการกลาง

| ภาพ | ชื่อ (เกิด–เสียชีวิต) | การดำรงตำแหน่ง> เริ่มวาระ | การดำรงตำแหน่ง> สิ้นสุดวาระ | การดำรงตำแหน่ง> ระยะเวลา | อ้างอิง |
| --- | --- | --- | --- | --- | --- |
|  | เหมา เจ๋อตง (1893–1976) | 19 มิถุนายน 1945 | 9 กันยายน 1976 † | 31 ปี 82 วัน |  |
|  | ฮฺว่า กั๋วเฟิง (1921–2008) | 7 ตุลาคม 1976 | 28 มิถุนายน 1981 | 4 ปี 264 วัน |  |
|  | หู เย่าปัง (1915–1989) | 29 มิถุนายน 1981 | 11 กันยายน 1982 | 1 ปี 74 วัน |  |
เจ้าจอมมารดาปราง ในสมเด็จพระเจ้ากรุงธนบุรี

เจ้าจอมมารดาเจ้าหญิงปราง พระสนมในสมเด็จพระเจ้ากรุงธนบุรี
พระประวัติ

เป็นพระขนิษฐภคินีในกรมบริจาภักดีศรีสุดารักษ์ (เจ้าหญิงฉิม) ซึ่งเป็นพระมเหสีในสมเด็จพระเจ้ากรุงธนบุร และเป็นพระธิดาองค์เล็กของพระเจ้านครศรีธรรมราช (หนู) ที่ดำรงอิสริยศักดิ์พระเจ้าประเทศราชครองเมืองนครศรีธรรมราชในสมัยกรุงธนบุรี
เจ้าหญิงปรางพระองค์นี้มีพระนามเรียกกันในพระราชวังเมืองนครฯ ว่า ทูลกระหม่อมฟ้าหญิงเล็ก เป็นเจ้าจอมมารดาพระสนมเอกที่มีความสำคัญต่อราชวงศ์กรุงธนบุรีและราชวงศ์จักรีอย่างยิ่ง ในฐานะที่มีพระประสูติกาลพระราชโอรสในสมเด็จพระเจ้ากรุงธนบุรีซึ่งต่อมาได้มีบทบาทสำคัญต่อราชวงศ์จักรีและประเทศชาติ ทั้งในส่วนขององค์พระราชโอรสและบุตรธิดาของท่าน
เจ้าจอมมารดาเจ้าหญิงปรางองค์นี้ มีเรื่องราวพิสดารในประวัติศาสตร์ว่า ภายหลังเมื่อพระบิดาหรือเจ้านครหนูได้ยอมสวามิภักดิ์เข้าด้วยในพระเจ้ากรุงธนบุรีและได้เข้ามารับราชการอยู่ ณ กรุงธนบุรี ซึ่งเป็นราชธานีในสมัยนั้น ได้ถวายพระธิดาองค์กลาง คือ เจ้าหญิงฉิม เข้าทำราชการฝ่ายในด้วยสมเด็จพระเจ้ากรุงธนบุรีนั้น ได้มีพระขนิษฐาคือ เจ้าหญิงปรางเข้าไปอยู่ในวังด้วยพระองค์หนึ่ง แต่คนทั่วไปยังไม่รู้ ได้เป็นพระสนมของพระเจ้ากรุงธนบุรีด้วยเหมือนกัน จนถึงแก่มีเรื่องคอขาดบาดตายเกิดขึ้น โดยเจ้าพระยาพิชัยราชา ผู้สำเร็จราชการเมืองสวรรคโลก หลงผิดคิดว่าเป็นสาวโสดส่งเถ้าแก่เข้าไปขอเจ้าหญิงปรางเป็นภริยา ความได้ทรงทราบถึงพระเจ้ากรุงธนบุรีขึ้น จึงทรงพระพิโรธใหญ่ว่าเจ้าพระยาพิชัยราชาบังอาจจะมาตั้งตัวเป็นเขยน้องเขยใหญ่คู่กับพระองค์ซึ่งเป็นพระเจ้าแผ่นดิน ถึงให้ลงพระราชอาญาประหารชีวิตเจ้าพระยาพิชัยราชาเสีย นี่เป็นตอนหนึ่งแห่งความพิสดารอันมีผลให้นายทหารเอกคู่พระทัยของพระเจ้ากรุงธนบุรีต้องจบชีวิตลงอย่างน่าอนาถ ถึงคราวชะตาขาดของเจ้าพระยาพิชัยราชา (ข้อความตอนนี้เป็นความเห็นของผู้แต่งหนังสือ) ซึ่งผู้เขียนเชื่อว่าน่าจะต้องเป็นเช่นนั้นเหลือเกินเพราะเกือบจะขณะเดียวกัน พระองค์ท่านก็ได้กระทำอย่างหนึ่งซึ่งเป็นการยืนยันพระทัยในความรักทหารมากกว่าอิสตรี โดยตัวเจ้าจอมมารดาเจ้าหญิงปรางเองเหมือนกัน คือ ฝ่ายเจ้าอุปราชพัฒน์แห่งเมืองนครฯ มีความดีความชอบในราชการเป็นอย่างมากเข้ามาเฝ้าในกรุง ความทรงทราบว่าเจ้าอุปราชพัฒน์เป็นม่ายเพราะท่านผู้หญิงเอกภริยา คือท่านผู้หญิงนวล (หรือชุ่ม) ผู้เป็นธิดาองค์โตของเจ้านครหนูเช่นเดียวกันได้ถึงแก่อสัญกรรมลง ทรงเห็นใจสงสารเจ้าอุปราชพัฒน์ จึงโปรดให้พระราชทานเจ้าจอมมารดาเจ้าหญิงปรางคนเดียวกันนั้นเอง และเป็นน้องสาวท่านผู้หญิงเดิม
เอกภริยาคนก่อนของเจ้าอุปราชพัฒน์อีกด้วยให้เป็นเอกภริยาแทน
ครั้นเสด็จขึ้นจึงดำรัสสั่งท้าวนางข้างในให้พาตัวเจ้าจอมมารดาเจ้าหญิงปราง ซึ่งเป็นพระธิดาองค์เล็กของเจ้านครหนูไปพระราชทานเจ้าอุปราชพัฒน์ ท้าวนางกระซิบทูลว่าดูเหมือนนางนั้นขาดระดูอยู่ พระเจ้ากรุงธนบุรีตรัสว่า “ได้ออกปากให้เขาแล้วก็พาไปเถิด” เรื่องจึงเลยตามเลย แต่ความเรื่องนี้เจ้าอุปราชพัฒน์ย่อมทราบ และคนทั้งหลายทั่วไปก็ทราบกันทั้งนั้นแต่เจ้าอุปราชพัฒน์เป็นข้าของพระองค์จะไม่รับพระราชทานหาได้ไม่ ก็ตอบรับไว้โดยนำไปอยู่อย่างท่านผู้หญิงกิตติมศักดิ์จนตลอดชนมายุ หรือพูดง่าย ๆ ก็คือรับไปยกย่องให้อยู่ในฐานะแม่เมือง และเจ้าจอมมารดาเจ้าหญิงปรางก็ได้ประสูติพระราชโอรส ณ เมืองนครศรีธรรมราชนั้น โดยทุกฝ่ายไม่ว่าเจ้าว่าไพร่ แม้แต่ฝรั่งต่างประเทศก็รับรู้ว่าบุตรชายของท่านผู้หญิงปรางผู้นี้เป็นพระราชโอรสลับในสมเด็จพระเจ้ากรุงธนบุรี คือ เจ้าพระยานครศรีธรรมราช (น้อย ณ นคร) นั่นเอง
พระราชโอรส

เจ้าจอมมารดาเจ้าหญิงปราง หรือท่านผู้หญิงปรางมีบุตรเพียงคนเดียวคือ
เจ้าพระยานครศรีธรรมราช (น้อย ณ นคร) ซึ่งเป็นพระราชโอรสในสมเด็จพระเจ้ากรุงธนบุรี ประสูติแต่เจ้าจอมมารดาเจ้าหญิงปราง ซึ่งต่อมาได้เป็นเจ้าพระยานครศรีธรรมราชแทนเจ้าพระยาสุธรรมมนตรี (พัฒน์ ณ นคร) ซึ่งเป็นบิดาบุญธรรม และมีบุตรหลานได้เป็นเจ้าพระยานครฯ ต่อมาอีกหลายคน เจ้าพระยานครน้อย เป็นต้นสกุลวงศ์ราชสกุลกรุงธนบุรีที่ใหญ่ที่สุดและแยกออกเป็นหลายสาขา สาขาที่สำคัญที่สุดคือสกุล “ณ นคร”
ซีเลีย แคปซิส

| ซีเลีย แคปซิส |
| --- | --- |
แคปซิสในปี 2024
ข้อมูลพื้นฐาน
ชื่อเกิด: วาซีลีกี ซีเลีย แคปซิส
เกิด:  (2006-12-05) 5 ธันวาคม ค.ศ. 2006 (18 ปี) ซิดนีย์ รัฐนิวเซาท์เวลส์ ประเทศออสเตรเลีย
แนวเพลง: ป็อป แดนซ์ป็อป
อาชีพ: นักร้อง ผู้ประพันธ์เพลง นักเต้น นักแสดง
เครื่องดนตรี: การร้องเพลง
วาซีลีกี ซีเลีย แคปซิส (อังกฤษ: Vasiliki Silia Kapsis; กรีก: Βασιλική Σίλια Καψή; เกิด 5 ธันวาคม ค.ศ. 2006) เป็นนักร้อง นักเต้น และนักแสดงชาวออสเตรเลียเชื้อสายกรีกไซปรัส เธอเป็นตัวแทนของไซปรัส ในการประกวดเพลงยูโรวิชันปี 2024 ด้วยเพลง "ไลอาร์" เธอเป็นศิลปินที่มีอายุน้อยที่สุดที่เข้าร่วมการประกวดในปีนั้น
ผลงานเพลง > ซิงเกล

| ชื่อ | ปี | ตำแหน่งสูงสุดบนชาร์ต> LTU  | ตำแหน่งสูงสุดบนชาร์ต> SWEHeat.  | อัลบั้ม |  |
| --- | --- | --- | --- | --- | --- |
| "ฮูแอมไอ" | 2022 | — | — | ซิงเกิลไม่มีอัลบั้ม  |  |
| "โนบอยส์อัลลาวด์" | 2023 | — | — | ซิงเกิลไม่มีอัลบั้ม  |  |
| "ดิสโกแดนเซอร์" | 2023 | — | — | ซิงเกิลไม่มีอัลบั้ม  |  |
| "ไนต์เอาต์" | 2023 | — | — | ซิงเกิลไม่มีอัลบั้ม  |  |
| "ไลอาร์" | 2024 | 25 | 6 | ซิงเกิลไม่มีอัลบั้ม  |  |
| "เรดแฟล็ก" | 2024 | — | — | ซิงเกิลไม่มีอัลบั้ม  |  |
"—" หมายถึงการบันทึกที่ไม่ติดอันดับหรือไม่ได้รับการเผยแพร่ในพื้นที่นั้น
ชาตรี

บทความนี้เกี่ยวกับวงดนตรีในประเทศไทย สำหรับความหมายอื่น ดูที่ ชาตรี (แก้ความกำกวม)
| วงชาตรี |
| --- | --- |
ที่เกิด:  กรุงเทพมหานคร ประเทศไทย
แนวเพลง: สตริงคอมโบ ดนตรีโฟล์ก ป็อป
ช่วงปี: พ.ศ. 2517 - 2528 พ.ศ. 2546 - 2563
ค่ายเพลง: เมโทร แผ่นเสียง อีเอ็มไอ (ยูนิเวอร์แซลมิวสิกกรุป) อีเอ็มซี โกลด์ โอเอฟ

สมาชิก: นราธิป กาญจนวัฒน์ (แดง) กีตาร์/ร้องนำ  คทาวุธ สท้านไตรภพ (ป้อม) ร้องนำ/คีย์บอร์ด/กีตาร์  ประเทือง อุดมธนาวัฒน์ (เหมา) เบส/ร้อง (บางเพลง)   อนุสรณ์ คำเกษม (ปุ้ย) กลอง/ร้อง (บางเพลง)  ประยูร เมธีธรรมนาถ (ยุ่น) คีย์บอร์ด/ร้อง (บางเพลง)
ชาตรี เป็นวงดนตรีเพลงโฟล์กที่มีชื่อเสียงในประเทศไทย ตั้งขึ้นเมื่อ พ.ศ. 2517 โดยเป็นนักศึกษาของแผนกวิชาการถ่ายภาพและภาพยนตร์ สถาบันเทคโนโลยีราชมงคล วิทยาเขตเทคนิคกรุงเทพ (ปัจจุบัน คือ คณะวิทยาศาสตร์และเทคโนโลยี สาขาเทคโนโลยีการถ่ายภาพและภาพยนตร์ มหาวิทยาลัยเทคโนโลยีราชมงคลกรุงเทพ) มีสมาชิก 3 คน คือ นราธิป กาญจนวัฒน์, ประเทือง อุดมกิจนุภาพ (ภายหลังเปลี่ยนนามสกุลเป็น "อุดมธนาวัฒน์") และคทาวุธ สท้านไตรภพ ทั้งสามคนเล่นกีตาร์โปร่ง ต่อมาได้ชักชวนอนุสรณ์ คำเกษม เพื่อนร่วมห้องอีกคนหนึ่งมาเล่นในตำแหน่งกลอง และหลังจากออกผลงานมาได้ 4 ชุด ก็ได้ประยูร เมธีธรรมนาถ มาเล่นในตำแหน่งคีย์บอร์ด ในส่วนชื่อของ "ชาตรี" มาจากชื่อหนังสือพระเครื่องของ ประชุม กาญจนวัฒน์ (บิดาของนราธิป)
ผลงานอัลบั้ม > วงชาตรี

จากไปลอนดอน (สิงหาคม 2518)
แฟนฉัน (กันยายน 2519)
ฝนตกแดดออก (เมษายน 2521)
หลงรัก (พฤษภาคม 2521)
รัก 10 แบบ (กรกฎาคม 2522)
ชีวิตใหม่ (มีนาคม 2523)
รักครั้งแรก (ธันวาคม 2523)
สัญญาใจ (มิถุนายน 2524)
ชะตารัก (มกราคม 2525)
ชาตรีอินคอนเสิร์ต (พฤษภาคม 2525)
รักไม่เป็น (ตุลาคม 2525)
รักที่เธอลืม (มีนาคม 2526)
แอบรัก (ตุลาคม 2526)
ชาตรีทศวรรษ (พฤษภาคม 2527)
อธิษฐานรัก (กุมภาพันธ์ 2528)
ผลงานอัลบั้ม > นราธิป กาญจนวัฒน์

ตราไว้ในดวงใจ (กันยายน 2528)
รักอำพราง (เมษายน 2529)
เขาคือนราธิป (มกราคม 2530) - อัลบั้มที่นำเพลงสมัยชาตรีมาทำดนตรีใหม่ และบางส่วนเป็นเพลงแต่งใหม่ ภายหลังเปลี่ยนชื่ออัลบั้มว่า "จากวันวาน...ถึงนราธิป...วันนี้"
รักมาก ๆ หน่อย (กุมภาพันธ์ 2531)
กับความรัก...อีกครั้ง (กันยายน 2531) - อัลบั้มรวมเพลง และนำเพลงบางส่วนมาทำดนตรีใหม่
บันทึกความทรงจำ (พฤษภาคม 2532) - อัลบั้มรวมเพลง และบางส่วนเป็นเพลงแต่งใหม่
รักเหนือเมฆ (พฤศจิกายน 2548)
ผลงานอัลบั้ม > คทาวุธ สท้านไตรภพ

พบกันครั้งแรก (กันยายน 2529)
จากวันนั้นถึงวันนี้ (ตุลาคม 2529) - อัลบั้มรวมเพลงสมัยชาตรีและอัลบั้มเดี่ยว รวมทั้งมีเพลงแต่งใหม่
ดาวล้อมเดือน (2539) - อัลบั้มที่นำเพลงสุนทราภรณ์มาขับร้องใหม่
ผลงานอัลบั้ม > ประเทือง อุดมธนาวัฒน์

คิดถึงเธอ (2549) - อัลบั้มที่นำเพลงสมัยชาตรีบางส่วนมาทำดนตรีใหม่ และบางส่วนเป็นเพลงแต่งใหม่
อัลบั้มรวมเพลง

ชุดพิเศษ จาก ชาตรี (2525)
รวมเพลงฮิตจาก ชาตรี (ตุลาคม 2527) - ภายหลังเปลี่ยนชื่ออัลบั้มว่า "รวมฮิต ชาตรี 1"
อนุสรณ์เพลงฮิต จาก...ชาตรี (มกราคม 2528) - ภายหลังเปลี่ยนชื่ออัลบั้มว่า "รวมฮิต ชาตรี 2"
ดนตรีฝึกขับร้อง (มิถุนายน 2528) - รวมเพลงฮิตต่าง ๆ โดยทำออกมาในรูปแบบดนตรีคาราโอเกะ
อมตะชาตรี นันสต๊อป (สิงหาคม 2528) - ทำดนตรีใหม่ในรูปแบบ Nonstop และภายหลังเปลี่ยนชื่ออัลบั้มว่า "อมตะ ชาตรี"
รักอีกครั้ง (มีนาคม 2534) - ทำดนตรีใหม่
ดนตรีใหม่ (ธันวาคม 2534) - ทำดนตรีใหม่ และภายหลังเปลี่ยนชื่ออัลบั้มว่า "อธิษฐานรัก"
ชาตรี Re-mix (พฤษภาคม 2536) - ทำดนตรีใหม่ แต่เสียงร้องเป็นเสียงต้นฉบับ
ชาตรี '39 (2539) - รวมเพลงฮิตแบบฉบับทำดนตรีใหม่
รวมเพลงฮิต ชาตรี Original Mastering Series 1-3 (กุมภาพันธ์ 2544)
33 ปี ชาตรี 3 ทศวรรษหวนคืน รักและคิดถึง 1-2 (พฤษภาคม 2549) - รวมเพลงฮิตแบบฉบับทำดนตรีใหม่ และเพิ่มเพลงที่ทำดนตรีใหม่
ชาตรี แฟนคลับ (มกราคม 2550)
บรรเลงเพลง 33 ปี ชาตรี The Memory Concert 1-4 (กันยายน 2552)
ชาตรี รวมฮิต 3 ทศวรรษ (กุมภาพันธ์ 2553)
ชาตรี ที่คิดถึง ชุดที่ ๑ (มิถุนายน 2554) - นำเพลงจากชุด ชะตารัก มาทำดนตรีใหม่
ชาตรี ที่คิดถึง ชุดที่ ๒ (ตุลาคม 2554) - นำเพลงจากชุด รักไม่เป็น มาทำดนตรีใหม่
ชาตรี ที่คิดถึง ชุดที่ ๓ (มกราคม 2555) - นำเพลงจากชุด รักครั้งแรก มาทำดนตรีใหม่
ชาตรี ที่คิดถึง ชุดที่ ๔ (ธันวาคม 2555) - นำเพลงประกอบภาพยนตร์ มาทำดนตรีใหม่
ชาตรี รวมเพลงฮิตตลอดกาล (ตุลาคม 2567)
เพลงพิเศษ

เมตตาธรรม (นราธิปร่วมขับร้อง), ชั่วชีวิตหนึ่ง (นราธิป ร้องร่วมกับ แจ้ ดนุพล และ จี๊ด สุนทร) ในอัลบั้ม เมตตาธรรม (ตุลาคม 2528) - อัลบั้มที่จัดทำขึ้นเพื่อเป็นกองทุนให้เด็กไทย
บ้ารัก (นราธิป) ในอัลบั้ม Vintage : The Return of the Legend (มีนาคม 2551) - อัลบั้มที่ศิลปินจาก 4 วงรวมตัวกันเพื่อทำผลงานเพลง ได้แก่ แอ๊ด แกรนด์เอ็กซ์, อ๊อด คีรีบูน, กุ้ง เพื่อน และ แดง ชาตรี
เพลงที่บันทึกเสียงในช่วงปี พ.ศ. 2518-2520 แต่ไม่ได้ถูกบรรจุอยู่ในอัลบั้ม มีทั้งหมด 16 เพลง 1. จะกลับมาเอาใจ / 2. ชมธรรมชาติ / 3. จำพราก / 4. เจ็บใจจริง ๆ / 5. เธอจ๋า / 6. ขอเพียงแต่รักเธอ / 7. หัวใจที่ไร้รัก / 8. ถนนชีวิต / 9. ชีวิตคือละคร / 10. รักไม่รู้ลืม / 11. มารักกันเถิด / 12. ยอดดวงใจ / 13. รักไม่แคร์ / 14. ลูกไทย / 15. แรงรัก / 16. รักดอกฟ้า
แสดงภาพยนตร์

ครูขา..หนูเหงา (ฉาย 1 ธันวาคม 2521) นราธิป รับบท สมภพ
สงครามเพลง (ฉาย 29 เมษายน 2526) วงชาตรีแสดงทั้งวง
เพลงประกอบภาพยนตร์

เพลง สวัสดีคุณครู และ สนุกกันวัยเรียน จากภาพยนตร์เรื่อง สวัสดีคุณครู (ฉาย พฤศจิกายน 2520)
เพลง รักแล้วรอหน่อย และ ฉันรักกรุงเทพฯ จากภาพยนตร์เรื่อง รักแล้วรอหน่อย (ฉาย กรกฎาคม 2521)
เพลง โลกนี้ยังมีรัก, ผมขอเป็นดวงตาแทนคุณ และ เพื่อนยามยาก จากภาพยนตร์เรื่อง ครูขา..หนูเหงา (ฉาย 1 ธันวาคม 2521)
เพลง รักต้นไม้, จ๊ะเอ๋เบบี้, นี่แหละ ก.ท.ม และ เมียจ๋า จากภาพยนตร์เรื่อง จ๊ะเอ๋เบบี้ (ฉาย 9 ธันวาคม 2521)
เพลง ปีนี้ไม่เหมือนปีกลาย จากภาพยนตร์เรื่อง กำนันสาว (ฉาย สิงหาคม 2526)
แหล่งข้อมูลอื่น

ความเป็นมาวงชาตรี
โยสต์ เคลน์

| โยสต์ เคลน์ |
| --- | --- |
เคลน์ในปี 2024
ข้อมูลพื้นฐาน
ฉายา: โยสต์
เกิด:  (1997-11-10) 10 พฤศจิกายน ค.ศ. 1997 (27 ปี) ล็อยวาร์เดิน ประเทศเนเธอร์แลนด์
ที่เกิด: บรีทซุม ประเทศเนเธอร์แลนด์
แนวเพลง:  ฮิปฮอป  อิเล็กทรอนิก  อินดีร็อก  แก็บเบอร์ป็อป 
อาชีพ:  นักดนตรี  แรปเปอร์  นักร้อง  ยูทูบเบอร์ 
ช่วงปี: 2016–ปัจจุบัน
ค่ายเพลง: ท็อปน็อตช์ อัลบีโนเรเคิดส์ (Albino Records)

ข้อมูลยูทูบ
ช่อง:  @joostklein1 
ปีปฏิบัติงาน: 2010–2017
จำนวนผู้ติดตาม: 624,000 
 
นักดนตรี
โยสต์ เคลย์น์ (ดัตช์: Joost Klein; เสียงอ่านภาษาดัตช์: [joːst klɛin]; เกิด 10 พฤศจิกายน 1997) เป็นนักดนตรี แรปเปอร์ นักร้อง และอดีตยูทูบเบอร์ชาวดัตช์ ผลงานดนตรีของเขาเป็นดนตรีฮิปฮอปเป็นหลัก และบ่อยครั้งมีอิทธิพลดนตรีอีเล็กทรอนิกส์ ผ่านการใช้ดรัมแอนด์เบส, ฮาร์ดสไตล์ และ แกบเบอร์ เขามีผลงานอัลบัมรวมแปดชิ้น ในนี้มีสองอัลบัมที่ติดหนึ่งในสิบอันดับดัตช์อัลบัมท็อป 100 และเคยมีผลงานเพลงติดดัตช์ท็อป 40 สี่เพลง ผลงานสำคัญของเขา เช่น "สแกนดีเนเวียนบอย" (Scandinavian Boy), "วัชต์มูซีก" (Wachtmuziek), "ฟรีเซินยุง" (Friesenjung) และ "อือโรปาปา" (Europapa)
"อือโรปาปา" ได้รับการคัดเลือกเป็นตัวแทนประเทศเนเธอร์แลนด์ในการประกวดเพลงยูโรวิชันปี 2024 ซึ่งจัดที่เมืองมัลเมอ ประเทศสวีเดน และกลายมาเป็นเพลงแรกของเคลน์ที่ติดอันดับทั้งดัตช์ท็อป 40 และ ซิงเกิลท็อป 100 เขาผ่านเข้าไปถึงรอบก่อนสุดท้าย (semi-final) แต่ถูกตัดสิทธิ์จากการแข่งขันรอบสุดท้ายหลังถูกกล่าวหาว่าประพฤติมิชอบต่อเจ้าหน้าที่จัดงาน ในวันที่ 11 พฤษภาคม โดยสหภาพการแพร่สัญญาณวิทยุและโทรทัศน์แห่งยุโรป (EBU) ผู้จัดการแข่งขัน ข้อมูลจาก AVROTROS ระบุว่าทันทีหลังเสร็จการแสดงในรอบก่อนสุดท้าย ช่างภาพหญิงคนหนึ่งซึ่งเป็นทีมงานโปรดักชันถ่ายภาพเคลน์โดยที่เขาไม่ยินยอม AVROTROS อ้างว่าช่างภาพคนดังกล่าวยังคงถ่ายทำต่อแม้ว่าจะขัดต่อข้อตกลงที่มีอย่างชัดเจนก็ตาม ช่างภาพคนดังกล่าวอ้างว่าเคลน์ตอบสนองด้วยท่าทีที่คุกคามต่อเธอและทำให้กล้องเธอเสียหาย ข้อมูลรายละเอียดเกี่ยวกับเหตุนี้ยังไม่เป็นที่ทราบแน่ชัด โดยตำรวจแห่งชาติสวีเดนได้ตรวจสอบเหตุการณ์ดังกล่าวว่าเข้าข่ายอาชญากรรมหรือไม่
คดีดังกล่าวถูกส่งต่อไปยังอัยการสวีเดน การสอบสวนสิ้นสุดลงในอีกสามเดือนถัดมาเนื่องจากไม่ปรากฎหลักฐานที่ทำให้เชื่อได้ว่าเคลน์ "กระทำหรือมีเจตนาในการสร้างความหวาดกลัวอย่างร้ายแรงต่อผู้ถูกกล่าวหา" AVROTROS สถานีโทรทัศน์ผู้ดำเนินการส่งตัวแทนเข้าประกวด ได้ให้โอกาสเคลน์ในการเข้าร่วมประกวดครั้งถัดไปโดยไม่ต้องผ่านการคัดเลือกในประเทศก่อน แต่เขาปฏิเสธ
นิโตริ

| --- | --- |

ที่ตั้งสำนักงานใหญ่ของนิโตริที่ซัปโปโระ
ชื่อท้องถิ่น: 株式会社ニトリ
อุตสาหกรรม: การค้าปลีก
ก่อตั้ง: ธันวาคม ค.ศ. 1967 (1967-12) (ซัปโปโระ ประเทศญี่ปุ่น)
ผู้ก่อตั้ง: อากิโอะ นิโตริ (Akio Nitori)
สำนักงานใหญ่: ซัปโปโระ, ประเทศญี่ปุ่น
จำนวนที่ตั้ง: 693 สาขาในประเทศญี่ปุ่น (ข้อมูล ณ วันที่ 2 กรกฎาคม พ.ศ. 2564) และ 100 สาขาทั่วโลกโดยประมาณ
พื้นที่ให้บริการ: ทั่วโลก
บุคลากรหลัก: อากิโอะ นิโตริ (ผู้ก่อตั้งและประธานบริษัท)
ผลิตภัณฑ์: เฟอร์นิเจอร์ เครื่องใช้ในบ้าน อุปกรณ์ตกแต่งบ้าน
เว็บไซต์: www.nitori.co.th
นิโตริ (ญี่ปุ่น: ニトリ; โรมาจิ: Nitori) เป็นบริษัทค้าปลีกสินค้าประเภทเฟอร์นิเจอร์และเครื่องใช้ภายในบ้าน มีต้นกำเนิดจากประเทศญี่ปุ่น ก่อตั้งในเดือนธันวาคม ปี พ.ศ. 2510 (ค.ศ. 1967) โดย อากิโอะ นิโตริ ประธานบริษัทคนปัจจุบัน ปัจจุบัน นิโตริมีสาขามากกว่า 693 แห่งทั่วประเทศญี่ปุ่นและมีสาขาที่เปิดกิจการในต่างประเทศอีก 100 กว่าสาขาในประเทศไต้หวัน จีน สิงคโปร์ มาเลเซีย สหรัฐอเมริกา และประเทศไทย นอกจากนั้นยังมีเว็บไซต์สำหรับสั่งซื้อสินค้าทางออนไลน์ได้เช่นกัน สำนักงานใหญ่ของนิโตริ ตั้งอยู่ที่นครซัปโปโระ ประเทศญี่ปุ่น ผลิตภัณฑ์ของนิโตริที่จำหน่ายในสหรัฐอเมริกาใช้ชื่ออีกชื่อหนึ่ง ภายใต้ชื่อแบรนด์ Aki-Home
ประวัติ

นิโตริก่อตั้งในเดือนธันวาคม ปี พ.ศ. 2510 (ค.ศ. 1967) โดย อากิโอะ นิโตริ สาขาแรกของการเปิดให้บริการตั้งอยู่ที่นครซัปโปโระ จังหวัดฮกไกโด
ปี พ.ศ. 2518 (ค.ศ. 1975) โดมอากาศแห่งแรกของญี่ปุ่น "Nango Store" ถูกสร้างขึ้นและเปิดเป็นร้านเฟอร์นิเจอร์ในเขตชิโรอิชิ นครซัปโปโระ
ปี พ.ศ. 2536 (ค.ศ. 1993) เปิดสาขาที่เมืองฮิตาชินากะ จังหวัดอิบารากิ
ปี พ.ศ. 2543 (ค.ศ. 2000) เปิดทำการศูนย์กระจายสินค้าของภูมิภาคคันโต
ปี พ.ศ. 2550 (ค.ศ. 2007) เปิดสาขาแรกที่ต่างประเทศ "Kaoshung Dream Time Store" เปิดในเกาสง ประเทศไต้หวัน
ปี พ.ศ. 2554 (ค.ศ. 2011) ก้าวเข้าสู่ธุรกิจห้างสรรพสินค้า shopping NITORI Mall ที่ฮิงาชิโอซากะ เปิดให้บริการในเดือนตุลาคม 2011
ปี พ.ศ. 2556 (ค.ศ. 2013) ขยายสู่ตลาดสหรัฐอเมริกาภายใต้แบรนด์ Aki-Home เปิดตัวในรัฐแคลิฟอร์เนียเป็นร้านแรกในสหรัฐอเมริกา
ปี พ.ศ. 2557 (ค.ศ. 2014) เปิดสาขาแรกในประเทศจีน Wuhan Star City Store ในมณฑลหูเป่ย์
ปี พ.ศ. 2558 (ค.ศ. 2015) เปิดสาขาในห้างสรรพสินค้า Printemps Ginza Store ในย่านกินซะ
ปี พ.ศ. 2565 (ค.ศ. 2022) เปิดสาขาแรกในเอเชียตะวันออกเฉียงใต้ ที่ Lalaport Bukit Bintang กัวลาลัมเปอร์ ประเทศมาเลเซีย
ปี พ.ศ. 2565 (ค.ศ. 2022) เปิดสาขาแรกในออร์ชาร์ด ประเทศสิงคโปร์
ปี พ.ศ. 2566 (ค.ศ. 2023) เปิดสาขาแรกในประเทศไทย ที่ศูนย์การค้าเซ็นทรัลเวิลด์ กรุงเทพมหานคร
ปี พ.ศ. 2566 (ค.ศ. 2023) เปิดสาขาแรกในประเทศเกาหลีใต้ ที่ E-Mart Hawolgok Branch โซล
ปี พ.ศ. 2567 (ค.ศ. 2024) เปิดสาขาที่ใหญ่ที่สุดในประเทศไทยที่ พาเหรด แอท วัน แบงค็อก กรุงเทพมหานคร
นิโตริในประเทศไทย

เมื่อเดือน มกราคม พ.ศ. 2566 นายอากิโอะ นิโตริ ประธานบริษัท นิโตริ โฮลดิ้งส์ จำกัด ได้เปิดเผยกับสื่อมวลชนของประเทศญี่ปุ่นว่า ทางบริษัท นิโตริ โฮลดิ้งส์ จำกัด จะเดินหน้ามาเปิดดำเนินกิจการที่ประเทศไทยอย่างเป็นทางการ ในระยะแรกคาดการณ์ว่ากำหนดการเปิดให้บริการสาขาแรกของประเทศไทยไว้ภายในเดือนมีนาคม พ.ศ. 2567 แต่ต่อมาในภายหลังได้เปลี่ยนกำหนดการเปิดให้บริการสาขาแรกในประเทศไทยได้เร็วขึ้นจากเดิมจะเปิดให้บริการในเดือนมีนาคม พ.ศ. 2567 เป็นภายในเดือนสิงหาคม พ.ศ. 2566 โดยนิโตริในประเทศไทยจะดำเนินการบริหารงานโดย บริษัท นิโตริ รีเทล (ประเทศไทย) จำกัด อีกทั้งบริษัทฯ ยังมีฐานการผลิตผลิตภัณฑ์ตั้งอยู่ในประเทศไทยและประเทศในแถบเอเชียตะวันออกเฉียงใต้อีกด้วย
สำหรับ นิโตริสาขาแรกในประเทศไทยตั้งอยู่ในศูนย์การค้าเซ็นทรัลเวิลด์ ซึ่งเป็นสาขาเรือธงของประเทศไทย โดยมีกำหนดเปิดให้บริการในรูปแบบของ Pre-Opening ในวันที่ 26 สิงหาคม พ.ศ. 2566 และเปิดให้บริการอย่างเป็นทางการให้แก่ประชาชนทั่วไปเข้าไปใช้บริการในวันที่ 31 สิงหาคม พ.ศ. 2566